Derrick Damons (23) van Asla Park, krap nog kop nadat die bestuurder van ’n Fiat Uno hom in ’n parkeerarea twee keer deur die gesig geklap het.
Dit het Woensdagmiddag gebeur toe die werklose Damons ’n geldjie in die parkeerarea wou maak deur parkeerplekke uit te wys.
Ander karwagte sê nadat die vrou Damons geklap het, het sy hom nog in die skool gesit oor die behoor­like dra van ’n masker wanneer jy in die openbaar is en met mense werk.
Hy kla die ou tannie het geen reg gehad om hom te klap nie. “Ek dra altyd my masker, maar kon nie in dié geval nie, want die ou in die kar kon nie hoor wat ek sê nie.”